Agaasimaha barnaamijka shaqo qaran Maxamed Xuseen Mu’adinka oo wareysi gaar ah siiyey Television Horn Cable TV ayaa faah faahin ka bixiyey barnaamijka, sheegayna in dhawaan dalka oo dhan ka bilaabmo doono, waxaanu hadalkiisa ku bilaabay “Barnaamijkani waxa uu ka kooban yahay oo hindisihiisu yahay in dhalinyarada somaliland ee jaamacadaha ka soo baxda ay qaataan mudo sanad ah tababar carbis iyo shaqo qaran ah, mudadaas sanadka ahi waa laba qaybood, mudo sadex bilood ah wiilasha waxa lagu xarayn doonaa xarunta carbiska ee Dararwayne, gabdhahana waxay joogi doonaan gobolada.
